|  |  |
| --- | --- |
|  | PATVIRTINTAPanevėžio Mykolo Karkos pagrindinės mokyklosdirektoriaus 2023 m. kovo 16 d. įsakymu Nr. VĮ-185 |

**PANEVĖŽIO MYKOLO KARKOS PAGRINDINĖ MOKYKLA**

**MOKINIŲ APŽIŪROS DĖL ASMENS HIGIENOS**

**TVARKOS APRAŠAS**

**I BENDROSIOS NUOSTATOS**

1. Panevėžio Mykolo Karkos pagrindinės mokyklos (toliau tekste – Mokykla) mokinių apžiūros dėl asmens higienos, pedikuliozės ir niežų tvarkos aprašas (toliau – Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu; Lietuvos higienos norma HN 21:2017 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680; Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“, patvirtintu Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552.

 2. Aprašas reglamentuoja mokinių apžiūros tvarką dėl asmens higienos, pedikuliozės ir niežų. Mokyklos ir visuomenės sveikatos priežiūros specialisto veiksmus vykdant patikrą , profilaktiką , bei informavimą įtariamus pedikuliozės ar niežų atvejus .

3. Apraše vartojamos sąvokos:

**Asmens higiena** – atskira higienos dalis, kuri tiria kūno, drabužių, avalynės priežiūrą, buitines bei aplinkos sąlygas ir nustato normas bei taisykles, atitinkančias asmens amžiaus anatomines – fiziologines savybes, padedančias išsaugoti sveikatą ir sudaryti higieninio elgesio įpročius

**Pedikuliozė** – tai užsikrėtimas utėlėmis.

**Niežai** – tai užkrečiama parazitinė odos liga pasireiškianti itin stipriu niežėjimu.

Kitos Apraše vartojamos sąvokos atitinka Lietuvos Respublikos teisės aktuose ar kituose sveikatą ir švietimą reglamentuojančiuose dokumentuose vartojamas sąvokas.

**II. APŽIŪRA DĖL MOKINIŲ ASMENS HIGIENOS, PEDIKULIOZĖS IR NIEŽŲ ORGANIZAVIMAS IR VYKDYMAS**

4**.** Mokykloje mokinių asmens higienos apžiūros organizuojamos siekiant užkirsti kelią užkrečiamųjų ligų (pedikuliozės, niežų) plitimui.

5. Tėvai (globėjai) privalo vaikus išleisti į mokyklą tvarkingai apsirengusius, neprieštarauti progimnazijos organizuojamiems vaiko sveikatos, asmeninės higienos patikrinimams, nepažeidžiantiems vaiko orumo ir teisės į privatumą. Mokinių tėvai (globėjai, rūpintojai) pasirašydami Mokymosi sutartį išsako savo sutikimą Mokykloje vykdyti mokinių asmens higienos ir švaros patikrinimo procedūrą.

6. . Mokinių asmens higienos švaros patikrinimą, nepažeidžiantį vaiko teisių, atlieka visuomenės sveikatos priežiūros specialistas. Patikrinimą rekomenduojama atlikti po atostogų, arba pagal poreikį, jei prašo klasės auklėtojas, gaunama signalų iš tėvų ar toje klasėje buvo aptikta pedikuliozės arba kitų užkrečiamųjų ligų atvejų.

7. Patikrinimą atlieka Mokyklos visuomenės sveikatos priežiūros specialistas.

8. Prieš kiekvieną patikrinimą mokiniai informuojami , nurodant jiems veiksmus ir priežastis.

9. Patikrinimas yra atliekamas sveikatos priežiūros kabinete arba patalpoje, kurioje yra vandens ir muilo.

10. Baigus patikrinimą ir įtarus pedikuliozės ar niežų atvejį:

10.1. Mokykloje dirbantis visuomenės sveikatos priežiūros specialistas privalo informuoti mokinių tėvus (globėjus) telefonu ar tiesiogiai, ar el. paštu.

 10.2. Imasi visų priemonių, kad mokinys būtų apsaugotas nuo viešo izoliavimo, pažeminimo ir kitų neigiamų pasekmių;

10.3. Mokykloje dirbantis visuomenės sveikatos priežiūros specialistas, tėvams (globėjams, rūpintojams) išplatina laiškus, kuriais rekomenduojama patikrinti savo vaikų galvas dėl galimo užsikrėtimo utelėmis; suteikiama informacija apie pedikuliozės profilaktiką.

11. Mokinys, kuriam įtariama pedikuliozė ar niežai, neturi būti tuoj pat atskirtas nuo kitų mokinių; jis gali likti Mokykloje iki ugdymo proceso pabaigos.

13. Į Mokyklą mokiniams draudžiama eiti:

13.1. apžiūros metu nustačius pedikuliozę ar niežų atvejus,

13.2. tėvams atsisakius ar neturint galimybių panaudoti pedikuliozės ar niežų naikinimo priemonių;

13.3. dėl socialiai negatyvaus mokinio elgesio, didinančio apsikrėtimo Mokykloje riziką;

13.4. dėl visuomenės sveikatos priežiūros specialisto ir Mokyklos administracijos nurodymų, kuriais siekiama užkirsti kelią ligų plitimo rizikai, nepaisymo.

14. Mokinys į Mokyklą gali sugrįžti tik tada, kai yra visiškai išgydyta pedikuliozė (neturi būti nė vienos utelės, glindos) ar niežai ir kai tėvai (globėjai, rūpintojai) Mokykloje dirbančiam visuomenės sveikatos priežiūros specialistui pateikia informaciją (raštu), nurodo kokiomis priemonėmis ir kada buvo pradėtas gydymas nuo pedikuliozė ar niežų. Duodamas 3 dienų laikotarpis, kad būtų sunaikintos visos glindos ir utėlės.

15. Mokinys į mokyklą gali sugrįžti po pakartotinio patikrinimo visuomenės sveikatos priežiūros specialisto kabinete dėl priemonių taikymo kokybės.

16. Jeigu tėvai (globėjai) piktybiškai nereaguoja į mokyklos pranešimus, apie susidariusią situaciją informuojami socialinis pedagogas ir VGK.

**IV. BAIGIAMOSIOS NUOSTATOS**

17. Mokyklos sveikatos visuomenės sveikatos priežiūros specialistas atsakingas už mokinių asmens higienos, pedikuliozės ir niežų patikrinimo organizavimą ir vykdymą.

18. Visuomenės sveikatos specialistas savo funkcijoms vykdyti pasitelkia Mokyklos bendruomenę (pedagogus, tėvus (globėjus, rūpintojus)).

19. Visuomenės sveikatos specialistas supažindina mokyklos pedagogus ir pedagoginius darbuotojus su Tvarka per Tamo dienyną, esant poreikiu pakartotinai posėdžio metu.

20. Aprašo vykdymo kontrolę vykdo Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_